《病中杂诗》
清代·刘岩

兔魄晦乃光，尺蠖屈乃伸。众顺死之辖，诸逆生之门。

聋者目善视，瞽者耳善闻。缺一得专一，用志斯不分。

困尔以疢痗，加之以艰辛。谁悟天地意，无恩乃殊恩。

作者简介：（?—1716）江苏江浦人，原名枝桂，字大山，号无垢。康熙四十二年进士，官编修，以戴名世《南山集》案牵连，隶籍旗下。幼敏慧，以善弈名。工诗文，持论有道学气。有《大山诗集》、《拙修斋稿》、《匪莪堂文集》等。